Sukladno Pravilniku o postupku provođenja jednostavne nabave u Ministarstvu poljoprivrede od 02. siječnja 2019. godine [Klasa: 011-01/19-01/01, UR.BROJ: 525-06/1614-19-1] [u daljnjem tekstu: Pravilnik], Pravilniku o izmjeni pravilnika o postupku provođenja jednostavne nabave od 17. ožujka 2021. godine [Klasa: 011-01/19-01/01, UR.BROJ: 525-06/0127-21-2] [u daljnjem tekstu: Pravilnik o izmjeni], i Pravilnika o izmjeni Pravilnika o postupku provođenja jednostavne nabave, [KLASA: 011-01/19-1/01, UR.BROJ: 525-05/156-22-3] od 03. siječnja 2022. godine,

utvrđuje se sljedeća:

**DOKUMENTACIJA O NABAVI**

[u daljnjem tekstu: dokumentacija]

**POZIV ZA DOSTAVU PONUDA**

POSTUPAK - JEDNOSTAVNA NABAVA

**NAZIV PREDMETA NABAVE:**

Usluga tehničkog i administrativnog vođenja Interreg projekta TECHERA

Evidencijski broj nabave: 235/2022/JN

Listopad, 2022. godine

Sadržaj

[Podaci o naručitelju 3](#_Toc114041843)

[Naziv naručitelja 3](#_Toc114041844)

[Osobe zadužene za komunikaciju s ponuditeljima 3](#_Toc114041845)

[Vrsta postupka nabave 3](#_Toc114041846)

[Podaci o predmetu nabave 3](#_Toc114041847)

[Naziv predmeta nabave 3](#_Toc114041848)

[Procijenjena vrijednost nabave 4](#_Toc114041849)

[Vrsta ugovaranja 4](#_Toc114041850)

[Opis predmeta nabave 4](#_Toc114041851)

[Mjesto pružanja usluge 4](#_Toc114041852)

[Troškovnik 5](#_Toc114041853)

[Rok izvršenja usluge 5](#_Toc114041854)

[Osnove za isključenje gospodarskog subjekta 5](#_Toc114041855)

[Nekažnjavanje 5](#_Toc114041856)

[Plaćene dospjele porezne obveze i obveze za mirovonsko i zdravstveno osiguranje 8](#_Toc114041857)

[Uvjeti sposobnosti 8](#_Toc114041858)

[Sposobnost za obavljanje profesionalne djelatnosti 9](#_Toc114041859)

[Stručna sposobnost 9](#_Toc114041860)

Oslanjanje na sposobnost drugih subjekata………………………………………………………….10

[Podaci o ponudi 11](#_Toc114041861)

[Sadržaj i način izrade ponude 11](#_Toc114041862)

[Način određivanja cijene ponude 11](#_Toc114041863)

[Valuta ponude 11](#_Toc114041864)

[Kriterij za odabir ponude 12](#_Toc114041865)

[Jezik i pismo ponude 12](#_Toc114041866)

[Rok valjanosti ponude 12](#_Toc114041867)

[Način, datum, vrijeme i mjesto dostave ponuda 12](#_Toc114041868)

[Otvaranje ponuda 12](#_Toc114041869)

[Odabir ponuditelja 13](#_Toc114041870)

[Tajnost podataka 13](#_Toc114041871)

[Rok, način i uvjeti plaćanja 13](#_Toc114041872)

[Prilozi 14](#_Toc114041873)

# Podaci o naručitelju

## Naziv naručitelja

REPUBLIKA HRVATSKA, MINISTARSTVO POLJOPRIVREDE

(u daljnjem tekstu: Naručitelj)

OIB: 76767369197

Adresa: Ulica grada Vukovara 78, 10000 Zagreb

Internetska adresa: https://poljoprivreda.gov.hr/

## Osobe zadužene za komunikaciju s ponuditeljima

Kontakt osobe: Valentina Andrić, Adrijan Humaan

Telefon: 091/4882-973, 01/6106-860

e-mail: [valentina.andric@mps.hr](mailto:valentina.andric@mps.hr); [javna.nabava@mps.hr](mailto:javna.nabava@mps.hr)

## Vrsta postupka nabave

Provedba postupka jednostavne nabave: poziv za dostavu ponude objavom na službenoj internetskoj stranici ministarstva sukladno članku 7. Pravilnika o postupku provođenja jednostavne nabave Ministarstva poljoprivrede.

Evidencijski broj nabave: 235/2022/JN

# Podaci o predmetu nabave

## Naziv predmeta nabave

Nabava usluge tehničkog i administrativnog vođenja Interreg projekta TECHERA, sve sukladno detaljnom opisu iz Projektnog zadatka (PRILOG I).

## Procijenjena vrijednost nabave

**Procijenjena vrijednost nabave**: 73.500,00 kn bez PDV-a.

## Vrsta ugovaranja

Predviđa se sklapanje Ugovora za nabavu usluge.

## Opis predmeta nabave

Predmet nabave je usluga tehničke, administrativne i stručne pomoći u provedbi aktivnosti projekta. Tražena usluga obuhvaća pružanje administrativnih usluga Naručitelju što uključuje pripremu komunikacijskih, financijskih te izvještaja o provedenim aktivnostima na projektu. Odabrani ponuditelj će kontinuirano savjetovati naručitelja o postupcima i pravilima provedbe projekta, koordinirati s partnerima, komunicirati s Vodećim partnerom te po potrebi pripremiti projektne zadatke i tehničke specifikacije za provedbu postupka nabava, sukladno pozitivnim propisima.

Dopušteno je nuditi isključivo cjelokupan predmet nabave.

# Mjesto pružanja usluge

Aktivnosti se provode na području provedbe projekta (Italija i Hrvatska), kako je definirano prekograničnim programom Interreg IT-HR. Pružatelj usluge će sudjelovati na fizičkim sastancima u prostoru Naručitelja u Zadru ili na drugoj lokaciji koju odredi Naručitelj. Pružatelj usluge treba osigurati mogućnost sudjelovanja na mjesečnim sastancima projektne koordinacije koji se ostvaruju elektroničkim putem (Skype, TEAMS ili drugim online platformama). Očekivana učestalost usluge je jedan do dva puta tjedno za savjetovanje po zahtjevu (50 do 100 puta tijekom projekta), te barem jednom mjesečno za prisustvo na sastancima (barem 5 puta tijekom trajanja projekta), od čega su planirana dva fizička sastanaka u inozemstvu (Italija) koja traju prosječno dva dana.

# Troškovnik

Troškovnik se nalazi u prilogu (PRILOG III) i sastavni je dio ove dokumentacije o nabavi. Jedinična cijena stavke Troškovnika i ukupna cijena moraju biti zaokružene na dvije decimale. Ponuditeljima nije dopušteno mijenjati tekst Troškovnika. Sve stavke trebaju biti ispunjene. Prilikom popunjavanja ponuditelj nudi ukupnu cijenu stavke kao umnožak količine stavke i jedinične cijene stavke.

# Rok izvršenja usluge

Usluga će se izvršavati kontinuirano od dana potpisa ugovora do kraja trajanja projekta, odnosno roka za podnošenje finalnog izvještaja- 30.07.2023. godine.

Isporuka izvještaja je prema propisanim rokovima za izvještajna razdoblja, o izvedenim uslugama, prema fazama kako slijedi:

1. razdoblje: od 01.04.2022. do 31.12.2022.: rok za dostavu izvještaja **10.01.2023**.

2. razdoblje: od 01.01.2023. do 30.06.2023.: rok za dostavu izvještaja **10.07.2023.**

# Osnove za isključenje gospodarskog subjekta

## Nekažnjavanje

Naručitelj će isključiti gospodarskog subjekta iz postupka jednostavne nabave:

1. Ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona („Narodne novine“, br. 110/1997, 27/1998, 50/2000, 129/2000, 51/2001, 111/2003, 190/2003, 105/2004, 84/2005, 71/2006,110/2007, 152/2008, 57/2011, 77/2011 i 143/2012) (u daljnjem tekstu: Kazneni zakon)

– članka 333. (udruživanje za počinjenje kaznenih djela) iz Kaznenog zakona

b) korupciju, na temelju

– članka 252. (primanje mita u gospodarskom poslovanju), članka 253. (davanje mita

u gospodarskom poslovanju), članka 254. (zlouporaba u postupku javne nabave),

članka 291. (zlouporaba položaja i ovlasti), članka 292. (nezakonito pogodovanje),

članka 293. (primanje mita), članka 294. (davanje mita), članka 295. (trgovanje

utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje

mita

u gospodarskom poslovanju), članka 337. (zlouporaba položaja i ovlasti), članka 338.

(zlouporaba obavljanja dužnosti državne vlasti), članka 343. (protuzakonito

posredovanje), članka 347. (primanje mita) i članka 348. (davanje mita) iz Kaznenog

zakona

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka

256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka

286. (utaja poreza i drugih davanja) iz Kaznenog zakona

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100.

(novačenje za terorizam), članka 101. (obuka za terorizam) i članka 102. (terorističko

udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b

(novačenje i obuka za terorizam) iz Kaznenog zakona

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona ili

2. Ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja navedenih okolnosti i dokazivanja da ne postoje osnove za isključenje iz točke 1., ponuditelj je obvezan dostaviti:

* izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Za potrebe utvrđivanja okolnosti iz ove točke 1., gospodarski subjekt u ponudi može dostaviti i:

* Izjavu o nekažnjavanju PRILOG V ove dokumentacije

***(Izjava mora biti potpisana od strane ovlaštene osobe gospodarskog subjekta te obvezno ovjerena kod javnog bilježnika.)***

NAPOMENA: Temeljem članka 20. stavka 12. Pravilnika o dokumentaciji izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Gore navedeni dokumenti ne smiju biti stariji više od šest mjeseci od dana slanja ovog poziva za dostavu ponude.

## 

## Plaćene dospjele porezne obveze i obveze za mirovinsko i zdravstveno osiguranje

Naručitelj će isključiti gospodarski subjekt iz ovog postupka jednostavne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka jednostavne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz ove točke gospodarski subjekt u ponudi dostavlja:

- potvrdu porezne uprave ili drugog nadležnog tijela u državi poslovnog nastana gospodarskog subjekta (Ponuditelj može dostaviti presliku potvrde porezne uprave).

Smatra se da je dokument iz ove točke važeći ako nije stariji od dana slanja ovog poziva za dostavu ponuda.

NAPOMENA:

Osnove za isključenje gospodarskog subjekta primjenjuju se na sve članove zajednice ponuditelja, podugovaratelje odnosno sve gospodarske subjekte u ponudi te su isti dužni na isti način dokazati da ne postoje osnove za isključenje gospodarskog subjekta kako je navedeno u ovoj dokumentaciji o nabavi.

# Uvjeti sposobnosti

## Sposobnost za obavljanje profesionalne djelatnosti

U svrhu dokazivanja sposobnosti za obavljanje profesionalne djelatnosti, ponuditelj je obvezan dostaviti:

- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana (Ponuditelj može dostaviti presliku izvoda).

Dokument iz ove točke je važeći ako nije stariji od dana slanja ovog poziva za dostavu ponuda.

Navedeni dokaz potrebno je dostaviti za sve članove zajednice ponuditelja, podugovaratelje, odnosno sve gospodarske subjekte u ponudi.

## 

## Stručna sposobnost

Stručna sposobnost se traži kako bi se osiguralo da gospodarski subjekt ima potrebne resurse na odgovarajućoj razini kvalitete kako slijedi:

1. Ponuditelj mora dostaviti popis glavnih usluga pruženih u godini u kojoj je započeo postupak javne nabave i tijekom tri godine koje prethode toj godini.

Popis usluga sadrži vrijednost usluge, datum te naziv druge ugovorne strane.

Iz popisa mora biti vidljivo da je ponuditelj pružao usluge iste ili slične predmetu nabave. Navedenim popisom usluga gospodarski subjekt dokazuje da ima stečenog iskustva s izvršenjem predmeta nabave, što znači da naručitelj može očekivati valjano ispunjenje ugovornih obveza.

Ponuditelj je obvezan koristiti obrazac PRILOG IV.

1. Ponuditelj mora dokazati da ima na raspolaganju jednog (1) ključnog stručnjaka koji će biti angažiran na izvršenju predmeta nabave s minimalno sljedećim kvalifikacijama:

Opće radno iskustvo:

* Najmanje visoka stručna sprema iz područja društvenih, humanističkih ili interdisciplinarnih područja znanosti.
* Aktivno korištenje engleskim jezikom u pismu i govoru.
* Najmanje 3 godine radnog iskustva u području vođenja projekata financiranih iz EU fondova (Interreg, strukturni i kohezijski fondovi…)

Specifično radno iskustvo:

* Savjetovanje u vezi s poslovanjem i upravljanjem
* Rad na barem jednom Interreg projektu

U svrhu dokazivanja traženog iskustva za stručnjaka, ponuditelj je obvezan dostaviti:

* Životopis za ponuđenog stručnjaka – iz životopisa mora biti jasno naznačeno i vidljivo opće i specifično radno iskustvo.

U životopisu moraju biti naznačeni i kontakti za provjeru navedenog iskustva ili poveznice na javno dostupne dokumente.

Uz životopis obvezno je dostaviti presliku diplome ili drugog dokumenta kojim se potvrđuje tražena stručna sprema.

Obrazloženje traženog uvjeta stručne sposobnosti: Budući da se radi o Interreg projektu koji je u svom pozivu imao uvjet prethodnog sudjelovanja projektnih partnera na jednom od Interreg projekata iz područja plavog rasta te se Ministarstvo poljoprivrede prijavilo na temelju ostvarenih rezultata na projektu PRIZEFISH, potrebno je specifično znanje o dobivenim rezultatima i njihovoj implementaciji radi provedbe aktivnosti na projektu TECHERA.

Oslanjanje na sposobnost drugih subjekata

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta iz ove dokumentacije o nabavi osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

# Podaci o ponudi

## 

## Sadržaj i način izrade ponude

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

1. Dokumente kojima ponuditelj dokazuje da ne postoje osnove za isključenje
2. Dokumente kojima ponuditelj dokazuje uvjete profesionalne i stručne sposobnosti

3. Ispunjen, potpisan i ovjeren Ponudbeni list (PRILOG II)

5. Ispunjen i potpisan Troškovnik (PRILOG III)

## Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista (Prilog II).

U cijenu ponude bez PDV-a moraju biti uračunati svi troškovi i popusti. Ponuđena cijena je nepromjenjiva i fiksna za cijelo vrijeme važenja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

## Valuta ponude

Ponuditelj izražava cijenu ponude u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

## Kriterij za odabir ponude

Kriterij na kojem će Naručitelj temeljiti odabir ponude je najniža cijena, odnosno ekonomski najpovoljnija ponuda, gdje je relativni ponder cijene 100% uz ispunjavanje u cijelosti svih zahtjeva naručitelja određenim u ovoj dokumentaciji o nabavi.

## Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

## Rok valjanosti ponude

Rok valjanosti ponude je 60 dana od dana dostave ponude. Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

## Način, datum, vrijeme i mjesto dostave ponuda

Ponuda sa svim traženim dokumentima se dostavlja skenirana elektroničkom poštom na adrese: javna.nabava@mps.hr; i [adrijan.humaan@mps.hr](mailto:adrijan.humaan@mps.hr).

**Rok za dostavu ponuda je najkasnije do 17.10.2022. do 12:00h.**

## 

## Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

## Odabir ponuditelja

Na osnovi pregleda pristigle ponude sastavlja se Zapisnik o odabiru u postupku jednostavne nabave, kojim se utvrđuje da li u potpunosti udovoljava traženim zahtjevima i predlaže ovlaštenoj osobi naručitelja za sklapanje narudžbenice/ugovora o nabavi.

Za odabir je dovoljna jedna prihvatljiva ponuda.

# Tajnost podataka

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

# Rok, način i uvjeti plaćanja

Naručitelj će platiti račune za isporučenu uslugu u roku od 30 dana od dana zaprimanja računa, doznakom na žiro račun ponuditelja, i to u dvije jednake rate prema predviđenoj dinamici, odnosno po završetku svake faze izvršenja usluge, a nakon dostave i prihvaćanja izvještaja za svaku fazu.

Na temelju Zakona o elektroničkom izdavanju računa u javnoj nabavi (NN 94/2018) Izvršitelj dostavlja e-Račun za isporučen predmet nabave, a isti je Naručitelj dužan zaprimiti i platiti sukladno navedenom Zakonu.

Predujam isključen, kao i traženje instrumenata osiguranja plaćanja.

JAMSTVO ZA UREDNO IZVRŠENJE UGOVORA

Odabrani ponuditelj s kojim će naručitelj sklopiti ugovor u obvezi je dostaviti jamstvo za uredno ispunjenje ugovornih obveza u obliku zadužnice ili bjanko zadužnice popunjene sukladno Pravilniku o obliku i sadržaju zadužnice (NN broj 115/12 i 82/17) ili Pravilniku o obliku i sadržaju bjanko zadužnice (NN broj 115/12 i 82/17), u visini 10% (deset posto) u apsolutnom iznosu bez PDV-a od ugovorenog iznosa, bez uvećanja, sa zakonskim kamatama po stopi određenoj sukladno članku 29. stavku 2. Zakona o obveznim odnosima (NN broj 35/05, 41/08, 125/11, 78/15 i 29/18).

Odabrani će ponuditelj naručitelju predati navedeno jamstvo najkasnije u roku od 10 (deset) dana od dana sklapanja ugovora.

Iznimno od prethodno propisanog jamstva za uredno izvršenje ugovornih obveza, odabrani ponuditelj može naručitelju Ministarstvu poljoprivrede uplatiti i novčani polog u navedenom iznosu u kunama na IBAN: HR1210010051863000160, model: HR64 9725-1079-datum uplate, s naznakom: jamstvo za uredno izvršenje ugovornih obveza – evidencijski broj nabave: 235/2022/JN.

# Prilozi

PRILOG I - Projektni zadatak

PRILOG II – Ponudbeni list

PRILOG III - Troškovnik

PRILOG IV – Predložak popisa ugovora o izvršenim uslugama

PRILOG V – Izjava o nekažnjavanju